Ur nezmir ara ad d-nmeslay ɣef tɣamsa yuran di tmura n Tefriqt n Ugafa, armi d lqern wis XIX, imi armi d imir i tban di tmura-a : Lezzayer, Libya, Tunes, Lmerruk...atg. Armi d asmi i d-kecmen yimnekcamen n Utram (Ifransisen, Iṭelyaniyen, Ispenyuliyen, Imarikaniyen) ɣer tmura-a, i d-tlul tɣamsa yuran deg-sent. D taɣamsa tamnekcamt yuran, i d-ibanen d tamezwarut, syin terna-d ɣur-s tɣamsa taɣelnawt, i d-slulen warraw n tmura-a.